**SPECIALUDVIKLEDE VARMEPUMPER TIL DANSKE KLIMA**

*LG lancerer en ny serie af varmepumper, udviklet med ét specifikt formål – at klare det nordiske klima. Varmepumperne er kraftfulde og energieffektive i stilrent design, og topmodellen Nordic Prestige er desuden markedets hidtil mest støjsvage.*



**København, 13. september, 2012 –** LG Electronics lancerer en ny serie af varmepumper i Norden, som er specialudviklede til det nordiske klima. I Norden skifter vejrforholdene meget i løbet af årstiderne, hvilket stiller enormt høje krav til opvarmning.

Produkterne skal kunne generere meget opvarmning, være effektive og energibesparende, og samtidig skal kvaliteten af design samt lydniveau være høj. LGs nye serie af varmepumper er udviklet i overensstemmelse med alle de høje krav, som stilles til opvarmning i vores del af verden.

– Vi er utroligt stolte over denne serie af varmepumper, siger Stefan Lögdberg, teknisk chef for AE hos LG Electronics. Nordic Prestige er vores første varmepumpe, der er direkte skræddersyet til vores barske klima i Nordeuropa, og det er utrolig dejligt, at produkterne får så positiv en modtagelse fra vores partnere på markedet.

Kollektionen består af tre modeller – LG Nordic Prestige, LG Nordic Artcool samt LG Nordic Libero.

**Barskt klima for de nordiske forbrugere**

Klimaet i Norden er meget varierende, da det kan spænde fra 30 plusgrader om Sommeren, og helt ned til 25 minusgrader om vinteren. LGs nye serie af varmepumper til Norden skal derfor være utroligt stærke og effektive. En forbruger sparer langt over 50 procent i energiforbrug efter installationen, samtidig med, at varmeeffektiviteten er blandt de bedste på markedet. Varmepumperne er udviklede med stort fokus på design og drift. Topmodellen Nordic Prestige er desuden markedets mest støjsvage varmepumpe. Samtlige modeller yder et stabilt varmeniveau, hvorfor de er et oplagt valg til sommerhuset, helårs bolig, kontor- og lagerlokaler mm. Den nye vedligeholdelsesvarme funktion [9-13] grader forhindrer, at sommerhuset ikke fryser til i de kolde vintermåneder.

**Stærkt partnerskab giver sikker installation**

LG Electronics i Norden har det sidste år samarbejdet med distributøren Kinnan A/S. Kinnan har med stor succes siden 2006 arbejdet med Danmarkspumpen, og har nu også udvidet forretningen med LGs Varmepumpe. I 2011 indledte LG samarbejdet med Kinnan A/S som ny distributør af LGs varmepumper på det danske marked. Forretningsområdet Air Conditioning & Energy Solutions (AE) omfatter LGs energibesparende luft/luft- og luft/vandpumper. AE er et vigtigt vækstområde for LG globalt, og Norden er et af de højest prioriterede markeder i Europa. Samarbejdsaftalen med Kinnan A/S er et led i LGs satsning på det nordiske forbrugermarked og et stærkt supplement til LGs eksisterende distributionskanaler på det danske marked.

– Vores samarbejde med LG Electronics fungerer rigtig godt. Vi valgte LG, fordi de er et stærkt og kendt brand - de er jo trods alt verdens største leverandør af varmepumper, siger Jesper Holm, direktør hos Kinnan A/S. Vi ville finde en leverandør, som satser specifikt på det nordiske marked, og på produkter, som egner sig bedst til det nordiske klima. Nu ser vi muligheden for at videreudvikle vores forretning med konkurrencedygtiges produkter.

**Tilgængelighed**

LGs nye serie af varmepumper består af LG Nordic Prestige, LG Nordic Artcool og LG Nordic Libero, og de vil være på markedet fra september 2012 via et landsdækkende netværk af installatører.

**Billeder i høj opløsning**

For produktbilleder i høj opløsning, besøg [LGs billedarkiv](http://www.lg.com/dk/om-lg/presse-and-medier/mediebank.jsp) og skriv ”Prestige”, ”Artcool” eller ”Libero” i søgefeltet til højre.”

For mere information om specifikationer for de respektive modeller, besøg <http://www.lg.com/dk/varmepumper/index.jsp>

# # #

**Om LG Electronics**LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation. I kraft af virksomhedens 117 selskaber over hele verden, opnåede LG en global omsætning på 49 mia. USD i 2011. LG Electronics består af fire forretningsenheder – Home Entertainment, Mobile Communications, Home Appliance og Air Conditioning & Energy Solutions – og er en af verdens største producenter af fladskærme, mobiltelefoner, luftvarmepumper, vaskemaskiner og køleskabe.
LG Electronics har eksisteret i Norden siden oktober 1999. Den nordiske omsætning i 2011 beløb sig til 2,7 mia. SEK. For mere information, besøg

[www.lg.com](http://www.lg.com/).

**Om LG Electronics Air Conditioning & Energy Solutions**LG Electronics Air Conditioning & Energy Solutions Company er en af verdens førende virksomheder på markedet for opvarmning, ventilation, airconditioning (HVAC) og energiløsninger. Virksomheden har et bredt sortiment, der dækker alt fra forbrugerprodukter til industri- og specialiserede airconditionsystemer, inklusiv produkter til opvarmning, ventilation og airconditioning samt løsninger indenfor solenergi og LED-belysning. LG AE har udvidet forretningsområdet inden for specialiserede B2B-løsninger med et centralt fokus på miljøvenlighed og energieffektivitet. Igennem innovativ teknologi, store investeringer i forskning og udvikling, samt effektive markedsføringsstrategier, har LG Air Conditioning & Energy Solutions Company hvert år slået sin egen salgsrekord siden år 2000.

*For yderligere information, kontakt venligst:*

Susanne Persson

PR Manager

LG Electronics Nordic AB

Box 83, 164 94 Kista
Mobil: +46 (0)70 969 46 06
E-mail: susanne.persson@lge.com

Stefan Lögdberg

Nordic Technical Manager

LG Electronics Nordic AB
Box 83, 164 94 Kista

Mobil: +46 (0) 735-234023
E-mail: stefan.logdberg@lge.com

Tobias Enné

LG-One

Bredgade 65
1260 København K

Telefon: 33 13 14 33

Mobil: 28 62 09 77
E-mail: tobias.enne@lg-one.com